OpenLLM-France/wikimedia huggingface dataset:
# G-Man

G-Man és un personatge recurrent de la sèrie Half-Life. És conegut perquè mostra un comportament molt peculiar i capacitats més enllà d'un humà normal, la seva veritable identitat i lo seus objectius són gairebé desconeguts. G-Man exerceix el paper d'un supervisor i empresari, vigilant el jugador en el progrés del joc.
Malgrat tenir aparença humana, parla d'una forma molt estranya, com si tingués algun impediment de parla. Sempre és vestit molt formalment, de color blau amb una corbata, i en general va amb un maletí, per la qual cosa se suposa que els científics del joc el van confondre amb un agent del govern.
Sovint és comparat per molts fans amb Palmer Eldritch, pels poders que demostra tenir: Detenir el temps; viatjar d'un costat a l'altre en segons; mantenir a gent tancat per anys, mentre l'individu creu que sol han passat minuts... i encara que no es consideri un poder, sembla que les criatures de Xen (Aliens) li tenen por i/o respecten.
G-Man després de ser un vigilant entre les ombres en Half-Life, en la seqüela Half-Life 2 obliga a Gordon Freeman a ser el seu empleat, per a fins poc productius. Després que aquest aconseguís destruir el reactor de la ciutadella, G-Man torna a posar-lo en estat d'èxtasi.
Tanmateix en Half-Life 2: Episode One (la primera expansió de Half-Life 2) podem veure com els Vortigaunts aconsegueixen detenir-lo (encara que no se sap per quant temps) i rescatar Gordon.

## Aparença

Sempre es veu portant una cartera, i els jugadors han discutit sovint el seu contingut. En el Half Life 1 original, utilitzant el noclip (un truc/Trampa/Xeto), o amb l'ajut d'un espectador modèlic, és possible veure què porta dins de la seua maleta. Tanmateix, ha assenyalat sovint que perquè el contingut de la cartera només es pot veure enganyant o utilitzant eines de desenvolupament de joc.
El contingut de la seua maleta, sembla de la manera següent:
* 3 llapis
* 2 carpetes amb fulls
* Una pistola de 9 mm en una pistolera
* Un carnet d'identitat
* Un ordinador portàtil

## ¿ Qui es G-Man ?

* Una de les teories més famoses és que G-man sigui en realitat Gordon Freeman en un futur, i que ha vingut per fer-lo evitar alguna cosa del seu passat. Molts dels fans mantenen aquesta teoria des de Half-Life, encara que teories menys populars han nascut.
* Una segona teoria sobre G-Man és que és una entitat alienígena mercenària, per la qual cosa encaixaria que G-man vigilés d'igual forma al sergent Shepard i a Freeman, utilitzant el més indicat per a la seva comesa. Sembla que segons aquesta teoria, lo seu objectiu, és negociar amb els Vortigaunts (l'única espècie intel·ligent de Xen) i que era destruir a Nihilanth, l'administrador de Xen, i així aconseguir la seva llibertat. A canvi, segons la teoria G-Man rebria el control total sobre Xen.
# Nataloïdeus

Els nataloïdeus (Nataloidea) són una superfamília molt petita de ratpenats microquiròpters. La integren tan sols 15 espècies, les quals viuen a Amèrica (des de Mèxic cap al sud) i a Madagascar.
Les espècies que componen aquesta superfamília tenen en comú la forma d'embut de les orelles, les dents i l'os hioide. Tots els nataloïdeus són insectívors i capturen les seves preses en ple vol.

## Taxonomia

Si bé la classificació dels ratpenats fou molt discutida i revisada durant el segle passat degut a la incongruència entre els estudis, els clades superiors d'aquest ordre segueixen en discussió. Malgrat això, un estudi filogenètic recent va detectar una arrel comuna donant suport a la monofilia d'aquestes 4 famílies, fet que recomanava el reconeixement de la superfamília dels nataloïdeus per catalogar aquesta relació.

## Classificació

La superfamília dels nataloïdeus està formada per 4 famílies, 7 gèneres i 15 espècies.
Família Furipteridae
* Amorphochilus
* Furipterus
Família Myzopodidae
* Myzopoda
Família Natalidae
* Chilonatalus
* Natalus
* Nyctiellus
Família Thyropteridae
* Thyroptera

## Bibliografia

* K. E. Jones u. a.: A phylogenetic supertree of the bats. In: Biological Reviews 77 (2002), S.223-259. (anglès)

## Referències

* ↑ Van Den Bussche, Ronald A.; Hoofer, Steven R «EVALUATING MONOPHYLY OF NATALOIDEA (CHIROPTERA) WITH MITOCHONDRIAL DNA SEQUENCES» (web). Journal of Mammalogy, Vol.82, No.2, 01-05-2001, pp. 320-327 [Consulta: 19 juny 2012]. (anglès)
# Retinoscòpia

La retinoscòpia, també coneguda com esquiascòpia, és una tècnica emprada per realitzar el mesurament objectiu del poder refractiu de l'ull, mitjançant la interpretació del moviment de la llum reflectida a la retina, en ser il·luminada amb un retinoscopi.
Permet detectar opacitats i/o irregularitats en els medis refractius del globus ocular (còrnia, humor aquós, cristal·lí i humor vitri).

## Història

La retinoscòpia es va originar quan William Bowman va observar una línia d'ombra en examinar un ull astigmàtic amb un oftalmoscopi. El 1873, el metge militar Cuignet va començar a mesurar la refracció ocular. El 1886 Edmund Landolt va descriure el procediment per a l'ús del retinoscopi. El 1926 Copeland patenta el retinoscopi de franja, instrument usat des de llavors pels optometristes i oftalmòlegs.

## Retinoscopi

El retinoscopi és un instrument utilitzat per determinar el punt focal de lull del pacient. Quan el punt focal del retinoscopi i l'ull coincideixen, la imatge del retinoscopi apareix com una línia clarament enfocada i immòbil a la pupil·la de l'ull. Consta d´una font de llum, una lent, un mirall pla i un mirall còncau i un comandament d´enfocament per variar la distància entre la bombeta i la lent.

## Referències

* 1 2 Walter D. Furlan, Javier García Monreal, Laura Muñoz Escrivá. Fundamentos de optometría. 2a. Universitat de València, 2011. ISBN 8437082870, 9788437082875.
* ↑ «Copia archivada». Arxivat de l'original el 30 de diciembre de 2013. [Consulta: 8 maig 2013].

## Enllaços externs

* Slide show of retinoscopy
* Foucault test
* Retinoscopy simulator online
# Deir

El Deir és un edifici monumental excavat i esculpit en pedra a la ciutat antiga de Petra. Fou construït pels nabateus al segle i en honor d'Obodes I després de la seva mort i fa 50 metres d'amplada per aproximadament 45 metres d'alçària. Arquitectònicament és un exemple de l'estil clàssic nabateu i és el segon edifici més conegut del jaciment arqueològic després d'Al-Khazneh.

## Galeria d'imatges

* La façana del Deir de 42 m d'alçada
* Les persones a la imatge serveixen per comparar les mesures
* L'esplanada del Deir
* El Deir i l'esplanada
* El Deir
* L'urna

## Referències

* ↑ «Petra, Jordan». Martin Gray. Arxivat de l'original el 21 d'agost de 2010. [Consulta: 20 agost 2010].
# Josep Maria Badia i Mateu

Josep Maria Badia i Mateu (Puigpelat, 30 de setembre de 1912 - Barbastre, 15 d'agost de 1936) fou un religiós claretià. És venerat com a beat per l'Església Catòlica.
Als 11 anys va ingressar al col·legi claretià de Cervera. Després continuà els seus estudis a Vic i Barbastre. A l'inici de la Guerra civil espanyola, fou executat, juntament amb els seus companys de comunitat, per milicians anarquistes. En el moment de la mort havia estat ordenat de lector.
El 25 d'octubre de 1992 fou beatificat pel Papa Joan Pau II.

## Referències

* ↑ «Beat Josep M. Badia Mateu». arquebisbattarragona.cat. [Consulta: 26 setembre 2019].
* ↑ «José Maria Badia Mateu». martiresdebarbastro.org. [Consulta: 26 setembre 2019].
* ↑ «13 d'agost. Beats Màrtirs Claretians de Barbastre». claretians.cat. [Consulta: 17 setembre 2019].
* ↑ «Felipe de Jesús Munárriz Azcona y 50 compañeros, Beatos». catholic.net. [Consulta: 17 setembre 2019].
* ↑ «Blessed Josep Maria Badía Mateu». catholicsaints.info. [Consulta: 26 setembre 2019].

## Vegeu també

* Beats màrtirs claretians de Barbastre
# Pamplemousses Sporting Club

El Pamplemousses Sporting Club és un club de futbol de la ciutat de Belle Vue Maurel, Maurici. El seu color és el blau.
El Fire Brigade SC es trasllada de Beau Bassin-Rose Hill a Rivière Noire i adopta el nom Vacoas-Phoenix FC; més tard Fire Brigade es va fusionar amb Real Pamplemousses per formar Pamplemousses SC.

## Palmarès

* Lliga mauriciana de futbol:
       2005-06, 2010, 2011-12, 2016-17, 2017-18, 2018-19
* Copa mauriciana de futbol:
       2009, 2016, 2018
* Copa de la República mauriciana de futbol:
       2010, 2011, 2012-13, 2016-17

## Referències

* ↑ «ZeroZeroFootball Profile». seychelles-thefinalball.com. [Consulta: 12 abril 2021].
* ↑ «MBPL : Faux pas interdit pour Pamplemousses SC». defimedia.info. Arxivat de l'original el 2 de maig 2021. [Consulta: 12 abril 2021].
* ↑ «Mauritius 2000/01». rsssf.com. [Consulta: 12 abril 2021].
* ↑ «Seychelles- List of Champions». RSSSF.
* 1 2 «Seychelles- List of Cup Winners». RSSSF.
# Gran Premi Chantal Biya

El Gran Premi Chantal Biya (en francès Grand Prix Chantal Biya) és una cursa ciclista per etapes que s'ha disputat anualment al Camerun des del 2001. Des del 2006 la cursa forma part de l'UCI Àfrica Tour.
La cursa duu el nom de Chantal Biya, la dona del president del Camerun, Paul Biya.

## Palmarès

| Any | Vencedor | Segon | Tercer |
| 2001 | François Talla | Oweno Owono | Martinien Tega |
| 2002 | Oweno Owono | Abdul Wahab Sawadogo | Stéphane Decrouy |
| 2003 | Shi Luo Jian | Martinien Tega | Koji Fukushima |
| 2004 | Sébastien Duclos | Martinien Tega | Yukiya Arashiro |
| 2005 | Joseph Sanda | | |
| 2006 | Flaubert Douanla | Frédéric Geminiani | Martinien Tega |
| 2007 | Peter van Agtmaal | Julien Gonnet | Scott Lyttle |
| 2008 | Thomas Rostollan | Florent Barle | Flaubert Douanla |
| 2009 | Peter van Agtmaal | Joseph Sanda | Sylvain Georges |
| 2010 | Martinien Tega | Hervé Raoul Mba | Sébastien Gaultier |
| 2011 | Yves Ngue Ngock | Marek Čanecký | Sébastien Reichenbach |
| 2012 | Alexandre Mercier | Aurélien Gay | Pavol Polievka |
| 2013 | Yves Ngue Ngock | Alexandre Join | Bolodigui Ouattara |
| 2014 | Mekseb Debesay | Essaïd Abelouache | Clovis Kamzong |
| 2015 | Mouhssine Lahsaini | Jérémie Nzeke | Endrik Puntso |
| 2016 | Martial Roman | Simon Guglielmi | Hervé Raoul Mba |
| 2017 | Clovis Kamzong | Ján Andrej Cully | Martin Mahdar |
| 2018 | Juraj Bellan | Clovis Kamzong | Isiaka Cissé |
| 2019 | Azzedine Lagab | Marek Čanecký | Arjan Hofman |
| 2020 | Moïse Mugisha | Lukáš Kubiš | Clovis Kamzong |
| 2021 | Lukáš Kubiš | Jordi Slootjes | Clovis Kamzong |
| 2022 | Axel Taillandier | Lukáš Kubiš | Clovis Kamzong |
| 2023 | Yacine Hamza | Oussama Khafi | Samuel Niyonkuru |
| 2024 | | | |

## Referències

* Fitxa a sitiodeciclismo.net
* G.P Chantal Biya (Cam) - Cat. 2.2 Arxivat 2013-10-21 a Wayback Machine. a memoire-du-cyclisme.eu
# Rhaebo guttatus

Bufo guttatus és una espècie d'amfibi que viu a Bolívia, el Brasil, Colòmbia, l'Equador, Guaiana Francesa, Guaiana, el Perú, Surinam i Veneçuela.
Està amenaçada d'extinció per la pèrdua del seu hàbitat natural.

## Referències

* Azevedo-Ramos, C., La Marca, E., Hoogmoed, M. & Reichle, S. 2004. Bufo guttatus. Llista Vermella d'Espècies Amenaçades de la UICN 2006. Consulta: 14 abril 2008.
# Rhinobatos halavi

Rhinobatos halavi és un peix de la família dels rinobàtids i de l'ordre dels rajiformes.

## Morfologia

Pot arribar als 120 cm de llargària total.

## Reproducció

És ovovivípar.

## Distribució geogràfica

Es troba des de les costes del Mar Roig fins al Golf d'Oman.

## Referències

* ↑ UNEP-WCMC Species Database (anglès)
* ↑ The Taxonomicon (anglès)
* 1 2 «Glaucostegus halavi» (en anglès). FishBase. Froese, Rainer; Pauly, Daniel (editors).
* ↑ «Rhinobatos halavi (Halavi Guitarfish)» (en anglès). ZipcodeZoo.com. Arxivat de l'original el 9 d’abril 2012. [Consulta: 18 d’agost 2008].

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Rhinobatos lentiginosus

Rhinobatos lentiginosus és un peix de la família dels rinobàtids i de l'ordre dels rajiformes que es troba a les costes de l'Atlàntic occidental: des de Carolina del Nord (Estats Units) fins al nord del Golf de Mèxic i la Península de Yucatán (Mèxic).
Pot arribar als 75 cm de llargària total en el cas dels mascles i als 76 en el de les femelles.

## Referències

* ↑ MarineSpecies.org (anglès)
* ↑ UNEP-WCMC Species Database (anglès)
* ↑ The Taxonomicon (anglès)
* 1 2 FishBase (anglès)

## Enllaços externs

* BioLib (anglès)
# Robledillo de Mohernando

Robledillo de Mohernando és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 160 | 168 | 159 | 129 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Riera de la Vila

La Riera de la Vila és una riu de la comarca catalana del Baix Camp, afluent pel marge dret de la riera de Maspujols.
# Regió d'Ilocos

La regió d'Ilocos (en ilocà Rehiyon sa Ilocos, en pangasinan Rihiyon na Sagor na Baybay na Luzon, en filipí Rehiyong Ilocos, en anglès Ilocos Region) és una regió de les Filipines, designada com a Regió I. S'estén per una estreta franja situada a la part nord-occidental de l'illa de Luzon, i limita amb la Regió Administrativa de la Cordillera i la Vall de Cagayan a l'est, amb Luzon Central al sud i amb el mar de la Xina Meridional a l'oest. Consisteix en quatre províncies: Ilocos Nord, Ilocos Sud, La Union i Pangasinan, a més de la ciutat independent de Dagupan. La ciutat de San Fernando és la capital regional.
La superfície de la regió és de 13.055 km². Segons el cens de 2007, té una població de 4.546.789 habitants, amb què era la setena més poblada de les 17 regions del país.

## Províncies i ciutats independents

La regió d'Ilocos està composta per 4 províncies i una ciutat independent:
| Província/Ciutat | Capital | Població (2007) | Àrea (km²) | Densitat de població (per km²) |
| Prov. d'Ilocos Nord | Laoag | 547.284 | 3.504,3 | 156,2 |
| Prov. d'Ilocos Sud | Vigan | 633.138 | 2.596,0 | 243,9 |
| Prov. de La Union | San Fernando | 720.972 | 1.503,8 | 479,4 |
| Prov. de Pangasinan | Lingayen | 2.495.841 | 5.413,8 | 461,0 |
| Ciutat de Dagupan | — | 149.554 | 37,2 | 4.017,0 |
| Regió d'Ilocos | San Fernando | 4.546.789 | 13.055,0 | 348,3 |
Tot i que Dagupan és sovint agrupada dins de la província de Pangasinan amb finalitats estadístiques per l'Oficina Nacional d'Estadística, com a ciutat autònoma és administrativament independent de la província.

## Referències

* ↑ http://www.dbm.gov.ph/lbm_2008-57new.htm
# Riva (banda)

Riva va ser una banda de pop de Iugoslàvia, concretament de Zadar a la República Socialista de Croàcia, amb molt d'èxit afinals dels anys 1980.

## Història

El grup va debutar en el Zagrebfest de 1988. El 1989 van representar a Iugoslàvia en el Festival d'Eurovisió d'aquest any, amb la cançó Rock Me, obtenint el primer lloc, amb 137 punts. Segons l'historiador John Kennedy O'Connor en el llibre The Eurovision Song Contest – The Official History, va ser una victòria molt inesperada. Terry Wogan (el comentarista de la BBC) va considerar aquesta victòria com "la mort del festival".
El 1990, el grup llança el seu segon disc, Srce laneta i va actuar en nombrosos espectacles i programes de televisió, amb l'objectiu de promocionar el seu disc per Alemanya, Àustria, Suïssa, Suècia, Bèlgica, entre d'altres països. La cançó Rock Me va ser la que li va donar fama internacional al grup, fins i tot al Japó, on la cançó va romandre llarg temps a les llistes d'èxits.
Per diverses causes com les Guerres Iugoslaves, el grup va anar començant a disminuir les seves gires per l'exterior, i finalment, es van separar en 1991.

## Integrants

* Emilija Kokić (veu)
* Dalibor Musap (teclat, veu)
* Nenad Nakić (baix, veu)
* Zvonimir Zrilić (guitarra, veu)
* Boško Colić (bateria)

## Referències

* ↑ Pardo, José Ramón. El libro de los grandes éxitos del Festival de Eurovisión (en castellà). Cyanuro, p. 68-69. ISBN 84-607-4162-1.
* ↑ O'Connor, John Kennedy. The Eurovision Song Contest – The Official History. Carlton Books, UK. 2007 ISBN 978-1-84442-994-3
# Residència Sanitària (Lleida)

Residència Sanitària és una obra de Lleida protegida com a bé cultural d'interès local.

## Descripció

Centre hospitalari, aïllat a l'horta, a dos km de Lleida. Un sol bloc de sis nivells amb distribució entorn d'un eix longitudinal orientat al nord. Façana d'obra vista amb finestres molt ordenades. S'emfatitza l'accés amb una marquesina.
El nucli principal d'accessos és situat al mig i dos nuclis auxiliars ho són als extrems. Té una cabuda de 275 llits.
Estructura de formigó, tancament de maó i coberta plana transitable.

## Referències

* 1 2 3 «Residència Sanitària». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 31 gener 2017].
# Rupes

En astrogeologia, rupes (plural rupēs, abr. RU) és una paraula llatina que significa «cingle» que la Unió Astronòmica Internacional (UAI) utilitza per designar cingles relativament rectilinis o regulars a la superfície dels planetes o altres cossos celestes. Es contrari als scopuli, que indiquen cingles lobulats o irregulars
El terme és utilitzat per la Unió Astronòmica Internacional per identificar estructures geològiques d'aquest tipus presents als planetes Mercuri, Venus i Mart, als satèl·lits Lluna, Encèlad, Titània i Miranda, al planeta nan (1) Ceres, i als asteroides (4) Vesta i (21) Lutècia.

## Referències

* ↑ (anglès) Descriptor Terms (Feature Types) - Gazetteer of Planetary Nomenclature - International Astronomical Union (IAU) Working Group for Planetary System Nomenclature (WGPSN)
# Richey

Richey és una població dels Estats Units a l'estat de Montana. Segons el cens del 2000 tenia 189 habitants.

## Demografia

Segons el cens del 2000, Richey tenia 189 habitants, 92 habitatges, i 59 famílies. La densitat de població era de 270,3 habitants per km².
Dels 92 habitatges en un 25% hi vivien nens de menys de 18 anys, en un 56,5% hi vivien parelles casades, en un 4,3% dones solteres, i en un 34,8% no eren unitats familiars. En el 34,8% dels habitatges hi vivien persones soles el 16,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,05 i el nombre mitjà de persones que vivien en cada família era de 2,6.
Per edats la població es repartia de la següent manera: un 18,5% tenia menys de 18 anys, un 4,8% entre 18 i 24, un 23,3% entre 25 i 44, un 31,7% de 45 a 60 i un 21,7% 65 anys o més.
L'edat mediana era de 47 anys. Per cada 100 dones de 18 o més anys hi havia 97,4 homes.
La renda mediana per habitatge era de 23.750 $ i la renda mediana per família de 33.000 $. Els homes tenien una renda mediana de 21.500 $ mentre que les dones 13.438 $. La renda per capita de la població era de 14.684 $. Aproximadament el 10% de les famílies i el 10% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Richey». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Richey». American Fact Finder. Oficina del Cens dels Estats Units, 12-01-2010.
# Rudy Verdonck

Rudy Verdonck (Turnhout, 7 d'agost de 1965) va ser un ciclista belga, que fou professional entre 1987 i 1996.

## Palmarès

* 1988
** Vencedor d'una etapa del Tour de la CEE
* 1996
** 1r l'Omloop van de Vlaamse Scheldeboorden
** 1r al Fletxa Namuresa
* 1999
** Vencedor d'una etapa del Tour a la província de Namur

### Resultats al Tour de França

* 1991. 109è de la classificació general
* 1994. 98è de la classificació general
* 1995. Fora de control

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Saint-Aubert

Saint-Aubert és un municipi francès, situat a la regió dels Alts de França, al departament del Nord. L'any 2006 tenia 1.424 habitants. Limita al nord amb Saulzoir, al nord-est amb Montrécourt, a l'est amb Haussy, al sud amb Saint-Vaast-en-Cambrésis, al sud-oest amb Saint-Hilaire-lez-Cambrai, a l'oest amb Avesnes-les-Aubert i al nord-oest amb Villers-en-Cauchies.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 1.871 | 1.847 | 1.750 | 1.623 | 1.466 | 1.415 | 1.424 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Jacques Parent | PS |
| 2008- | Daniel Cattiaux | |

## Referències

* ↑ «Municipalité de Saint Aubert».
# Rosamunda

Rosamunda (c. 540 $^{(Gregorià)}$ - Ravenna, agost 572) va ser una noble, reina dels longobards.
Va ser filla del gèpida Cunimund. Va ser feta presonera i obligada a casar-se amb el longobard Alboí, que, segons la tradició, l'obligà a beure en el crani del seu pare. Com a venjança va ordir el seu assassinat juntament amb Helmoquis, amb qui es casà i fugí el 572. Perseguits pels longobards van escapar-se a Ravenna, on s'endugueren el tresor reial. Segons la llegenda, Rosamunda va voler emmetzinar Helmoquis, però aquest l'obligà a compartir la beguda.
La llegenda de la seva vida violenta ha inspirat diverses obres musicals com les de Vittorio Alfieri (1783) i d'Algernon Charles Swinburne (1861), o l'òpera d'Erardo Trentinaglia.

## Referències

* 1 2 3 «Rosamunda». Gran Enciclopèdia Catalana. Barcelona: Grup Enciclopèdia Catalana.
* ↑ Edita SARPE, Gran Enciclopèdia de la Música Clàsica, vol. IV, pàg. 1478. (ISBN 84-7291-226-4)
# Sant Joan de Saga

Sant Joan Rodó o de Saga són les runes d'una antiga capella circular, de les poques que es tenen constància a Catalunya, a prop de Saga, el municipi de Ger, a la comarca de la Baixa Cerdanya, que fou destruïda pels francesos el 1793. La imatge fou venuda a un antiquari l'any 1900.
Es presenta com un petit túmul de 8,5 metres de llargària per 7 metres d'amplada. La seva relativa irregularitat en els diàmetres pot ser deguda al fet que el nord sembla escapçat per l'antic camí de Bolvir a Bellver (probable via romana i camí ral). Actualment, s'observen tres blocs de pedra sense treballar que formarien part del sòcol o de les filades baixes i que donen idea de la forma circular de l'edifici. L'estructura continua en el mateix sentit però ja coberta per l'herba del prat. Malgrat tot s'intueix una possible planta circular de les dimensions referides. El topònim de Sant Joan Rodó corroboraria aquest fet, en principi assumit per paral·lels amb altres esglésies d'aquest tipus.

## Referències

* «Sant Joan de Saga». Pat.mapa: arqueologia. Direcció General del Patrimoni Cultural de la Generalitat de Catalunya. [Consulta: 23 octubre 2012].
# STS-131

La missió STS-131 (vol d'assemblatge de l'ISS 19A) fou una missió del programa del transbordador espacial duta a terme pel transbordador espacial Discovery, que fou llançat el 5 d'abril del 2010.
La càrrega principal fou un Mòdul logístic multipropòsit (MPLM). La missió també retirà i substituí un assemblatge de tancs d'amoníac a l'exterior de l'estació i retornà una placa Lightweight Adapter Plate Assembly (LWAPA), situada al mòdul Columbus. Aquesta missió també portà algunes càrregues a bord; fou la missió amb més càrregues útils des de l'STS-107.

## Referències

* ↑ NASA. «Consolidated Launch Manifest». NASA, 24-09-2009. Arxivat de l'original el 2009-03-07. [Consulta: 16 octubre 2009].
* ↑ NASA. «NASA's Shuttle and Rocket Missions». NASA, 16-02-2010. [Consulta: 16 febrer 2010].